Մեծ ուրախությամբ դիմավորեց Երուսաղեմը Տիրոջը։ Եվ Տերը հետո մտավ տաճար ու այն մաքրեց առևտրականներից։ Այսօր ավետարանական եղբայրներն ասում են, թե Քրիստոս տաճարը մաքրեց, բայց դուք եկեղեցում մոմ եք վաճառում։ Բայց նրանք սխալվում են, որովհետև այն ժամանակ տաճարը վերածվել էր շուկայի, որտեղ վաճառում էին ամեն ինչ։ Քրիստոս վտարեց նրանց, բայց ոչինչ չասաց այն այրի կնոջը, որ գանձանակի մեջ դրամ նետեց։ Այսինքն՝ տաճարին տրվող հանգանակության դեմ նա ոչինչ չուներ։ Մոմավաճառությունը ժողովրդի տուրքն է եկեղեցուն։ Առաջ կար տասանորդը, որ տրվում էր եկեղեցուն, որովհետև դա Աստծո բաժինն է համարվում, որովհետև Աստծուց է եկել այդ շահույթը։ Այս հասկացողությունը ժամանակին մարդիկ ունեին։ Նախկինում եկեղեցին հարուստ էր, բայց այսօր այդպես չէ, դրա համար էլ մոմավառությունը նվիրատվության լավագույն ձևն է։